EkBass/fiwiki-20250220-pages-articles huggingface dataset:
Vaarallista kokea

Vaarallista kokea on kolmiosainen suomalainen televisiosarja vuodelta 2001. Sarjan käsikirjoitti Harri Virtanen ja ohjasi Sina Kujansuu. Se perustuu runoilija Aila Meriluodon päiväkirjakokoelmaan vuosilta 1953–1975. Vaarallista kokea kertoo Meriluodon elämästä 1950–1970-luvuilla. Hänen avioliittonsa Lauri Viidan kanssa on päättynyt ja hän on neljän lapsen yksihuoltaja. Kunkin jakson teemana on Meriluodon suhde kulloiseenkin mieheen, mutta taustalla jyllää Meriluodon ja Viidan kompleksinen rakkaussuhde. Meriluoto analysoi suhdetta toistuvasti, yrittää saada otteen Viidasta. ==Juoni== ===Osa 1: Cege, pappi=== Aila yrittää suhdetta kirkkoherra Cegen kanssa. Cegellä on vaimo ja lapsia. Aila muuttaa siitä huolimatta Lappiin Cegen luo. Järjestely toimii huonosti, sillä Cegen vaimo Anna asuu saman pappilan katon alla. Lauri tulee paikalle. Runoilijantyössään Ailalla on meneillään Aniaran käännös ruotsista suomeksi, ja hän tapaa runon kirjoittajan Harry Martinsonin Tukholmassa. Jakson kesto 44'34". ===Osa 2: Mart, psykiatri=== Lauri haluaa Ailan pois pappilasta. Hän riehuu pappilan tiloissa - poliisi tulee ja vie hänet. Ailan suhde pappi Cegeen päättyy. Aila rakastuu psykiatri Mart Sarnetiin, joka on naimisissa Silvin kanssa, Martilla ja Silvillä on yhteisiä lapsia. Aila tapaa Martin Göteborgissa, missä he kirjautuvat hotelliin, jossa he rakastelevat. Aila matkustaa Suomeen vanhempiensa luo maaseudulle. Mart tulee perässä, perhe mukanaan. Suhde kuihtuu. Jakson kesto 43'24". ===Osa 3: Asarias, yksikiveksinen=== Ailan uusin teos saa tyrmistyneen vastaanoton: sen sisältöä pidetään liian seksuaalisena. Aila viettää aikaansa maaseudulla Asariaksen luona. Lauri on ollut jo kauan kuollut ja on vahvasti mukana Ailan elämässä. Asarias avaa Ailan "Lauri-hanat": Aila alkaa kirjoittaa teosta Lauri Viidan elämästä. Tässä vaiheessa eletään 1970-luvun puoltaväliä, Ailan lapset ovat varttuneet jo nuoriksi aikuisiksi ja avioliitosta Laurin kanssa on kulunut parisenkymmentä vuotta. Lopussa pidetään juhlat. Aila tapaa professori Jouko Paakkasen, sarja päättyy. Jakson kesto 46'48". == Näyttelijät == == Tuotanto == Vaarallista kokea -sarjan kuvasi Jarkko T. Laine, lavasti Kristine Elo ja Pirko Koski ja puvusti Seija Lappalainen. Musiikista vastasi Vesa Mäkinen. MTV Oy on julkaissut Vaarallista kokea DVD:nä kokoelmassaan Suomiviihteen klassikot, sarja on kokoelman 16:s julkaisu. Vaarallista kokea -sarjan yhteiskesto on 135 minuuttia. Kuvasuhteena on 16:9.Vaarallista kokea -DVD- julkaisun takakansi ==Lähteet== *Vaarallista kokea -DVD-julkaisu ===Viitteet=== Luokka:2000-vuosikymmenen suomalaiset draamasarjat Luokka:MTV3:n televisio-ohjelmat
Jaan Rekkor

Jaan Rekkor (3. huhtikuuta 1958 Juuru, Viro ) on virolainen näyttelijä. Hän on näytellyt sekä Endla-teatterissa että Eesti Draamateaterissa ja sen ohella tehnyt lukuisia rooleja erinäisissä elokuva- ja televisiotuotannoissa. == Lapsuus ja nuoruus == Hõredan kylässä syntynyt Rekkor kävi koulunsa Märjamaan kauppalassa, mistä hän jatkoi Tarton yliopistoon ja edelleen Viron musiikki- ja teatteriakatemiaan näyttelijäopintojen pariin. Rekkor valmistui 1982. == Teatteriura == Rekkor aloitti näyttelijänuransa Endla-teatterissa Pärnussa 1982. Vuonna 2005 hän aloitti Eesti Draamateaterin palveluksessa. Rekkorin ensimmäinen roolitehtävä Draamateaterissa oli Othellon nimiosa. Rekkor on jatkanut uraansa kumpaisenkin teatterin riveissä. Endla-teatterissa Rekkorin rooleja ovat olleet muun muassa James Tyrone (Saatuse heidikute kuu, 1989), Don Juan (Don Juan, 1990), Tolari (Parvepoisid, 2002) ja Heinrich IV (Heinrich IV, 2012). == Elokuva- ja televisiotyöt == Rekkorin ensimmäinen merkittävä filmirooli oli Jaanus Roog elokuvassa Nipernaadi (1983). Teoksen ohjasi Kaljo Kiisk. Vuonna 1986 hän näytteli Jaan Kreuksin roolin niin ikään Kiiskin ohjaamassa elokuvassa Saja aasta pärast mais. Vuonna 1989 Rekkor näytteli Peeter Kängseppin roolin Jüri Sillartin ohjaamassa historiallisessa draamassa Äratus, joka kertoo Neuvostoliiton väestönsiirtoihin liittyneestä Operaatio Priboista. Vuonna 1992 Rekkor näytteli Munan roolin Mati Põldren ohjaamassa elämäkerrallisessa draamassa Need vanad armastuskirjad, joka kertoo muusikko Raimond Valgresta. Vuonna 1997 hän näytteli Hardi Volmerin ohjaamassa historiallisessa komediassa Minu Leninid. 2000-luvulla Rekkor näytteli muun muassa komediassa Röövlirahnu Martin ja draamakomediassa Koer, lennuk ja laulupidu. Rasmus Merivoon ohjaamassa musiikkikomediassa Buratino Rekkor teki Carabas Barabasin roolin. 2010-luvulla Rekkor on näytellyt muun muassa fantasiaelokuvassa Väikelinna detektiivid ja valge daami saladus sekä draamassa Polaarpoiss. Televisiossa Rekkor debytoi 1995 herra Saulin roolissa minisarjassa Wikmani poised. Vuonna 2001 hän näytteli Martin roolin suomalaisessa minisarjassa Vaarallista kokea. Vuosina 2006–2007 Rekkor näytteli Rein Pihelgas -nimistä rikoskomissaariota rikossarjassa Ohtlik lend sekä vuosina 2010–2013 samaa hahmoa Ain Prosan ohjaamassa komediallisessa rikossarjassa Kättemaksukontor. Lisäksi Carmen Mikiver näytteli Rein Pihelgan vaimoa Ivia molemmissa sarjoissa. Hyvin verrattavissa Kotikatu ja Uusi päivä -sarjojen Mirja Mäkimaahan. == Lähteet == Luokka:Virolaiset näyttelijät Luokka:Vuonna 1958 syntyneet Luokka:Elävät henkilöt
Kishiwada

Kishiwada () on Japanin kaupunki Honshūn saarella Kansain alueella Osakan prefektuurissa. Se sijaitsee Tyynenmeren Osakanlahden rannalla prefektuurin eteläosassa Osakan ja Sakain eteläpuolella. Kaupungissa on 197 629 asukasta (vuonna 2017) ja sen pinta-ala on 72,32 neliökilometriä. Kishiwada on nimitetty yhdeksi Japanin erityiskaupungeista. Kishiwada on pitkänomaisen muotoinen kaupunki, joka ulottuu pohjoisen teollistuneelta ja tiheään asutetulta Osakanlahden rannikkoalueelta etelään korkealle vuoristoon Wakayaman prefektuurin rajalle. Kishiwada kehittyi 1600-luvulta alkaen Kishiwadan daimiokunnan linnanaluskaupunkina. Meiji-kaudella 1800-luvun lopulla sinne syntyi kehruuteollisuutta, myöhemmin muun muassa metalli- ja koneteollisuutta sekä Osakanlahden täyttömaalle 1960-luvulta lähtien puunjalostus- ja terästeollisuutta. Kaupunkioikeudet Kishiwadalle myönnettiin vuonna 1922. Se tunnetaan erityisesti Kishiwadan linnasta ja Danjiri- festivaalista. Kishiwadaa palvelevat JR Nishi-Nihonin Hanwa-linja ja Nankai- rautateiden Nankai-päälinja. == Kuvia == Tiedosto:Kishiwada city center area Aerial photograph.1985.jpg|Kishiwadan keskusta-aluetta vuonna 1985 Tiedosto:Kishiwada-Danjiri-Matsuri Osaka Japan.jpg|Kishiwadan Danjiri- festivaali Tiedosto:Gofuso Kishiwada Osaka pref Japan05bs5.jpg|Gofusō-huvila nähtynä Kishiwadan linnasta Tiedosto:Dai-itoku-ji Kishiwada Osaka pref08s3.jpg|Dai’itoku-jin temppelin pagodi == Lähteet == == Aiheesta muualla == * Kaupungin internetsivut Luokka:Osakan prefektuurin kaupungit
Nord-Flyg

Nord-Flyg on vuonna 1952 perustettu ruotsalainen Eskilstunassa kotipaikkaansa pitävä rahtilentoyhtiö. == Laivasto == Yhtiön laivasto toukokuussa 2009: * 1 Bombardier Dash 8 Q400PF * 1 Cessna 206 * 2 Cessna 208B Grand Commander == Lähteet == == Aiheesta muualla == * Nord-Flyg Luokka:Ruotsalaiset lentoyhtiöt
Luettelo Suomen kuntavaalien ääniharavista

Luettelo Suomen kuntavaalien ääniharavista sisältää vuosina 1996–2017 järjestetyissä kuntavaaleissa eniten ääniä saaneet ehdokkaat. Luettelo sisältää kaikki yli 7 000 ääntä saaneet. Ehdokas Puolue Äänimäärä Valtuusto Vaalit Kok. 29 745 Helsinki 2017 Kok. 11 815 Helsinki 1996 Helsinki 2000 11 475 Helsinki 1992 Vihr. 9 899 Helsinki 1996 Vihr. 8 841 Helsinki 2017 Kok. 8 813 Helsinki 2000 Vihr. 8 614 Helsinki 2004 PS 8 206 Espoo 2008 Vihr. 8 073 Helsinki 1996 Kok. 7 894 Helsinki 2012 Kok. 7 777 Helsinki 2004 Kok. 7 642 Helsinki 2008 SDP 7 451 Helsinki 2017 ==Katso myös== * Luettelo eduskuntavaalien ääniharavista * Luettelo Suomen europarlamenttivaalien ääniharavista ==Lähteet== * Kunnallisvaalit 1996#Ääniharavat * Kunnallisvaalit 2000#Ääniharavat * Kunnallisvaalit 2004#Ääniharavat * Kunnallisvaalit 2008#Ääniharavat * Kunnallisvaalit 2012#Ääniharavat * Kunnallisvaalit 2017#Ääniharavat Luokka:Suomen kuntavaalit Kuntavaalien ääniharavista Suomen kuntavaalien ääniharavat
Mansour Ojjeh

Mansour Akram Ojjeh (; 25. syyskuuta 1952 – 6. kesäkuuta 2021) oli saudiarabialaissyntyinen ranskalainen liikemies, yrittäjä ja luxemburgilaisen TAG:n yhtiön omistaja. Hän omisti myös 15 % McLaren Groupista sekä 10 % Asprey ja Garrard jalokivialan yrityksistä. ==Lähteet== Luokka:Saudiarabialaiset liikemiehet Luokka:Vuonna 1952 syntyneet Luokka:Vuonna 2021 kuolleet
Paris (Zazin albumi)

Paris on ranskalaisen laulajan Zazin kolmas albumi. Se julkaistiin 10. marraskuuta 2014. ==Kappaleet== ==Lähteet== * Luokka:Vuoden 2014 albumit Luokka:Zazin albumit
Laukaan kunnanvaltuusto

Laukaan kunnanvaltuusto on Laukaan kunnan ylin päättävä toimielin. Siihen kuuluu 43 valtuutettua. Elokuussa 2021 aloittaneen valtuuston puheenjohtajana toimii Leena Kalmari (SDP), 1. varapuheenjohtajana Juhani Anttonen (kesk.) ja 2. varapuheenjohtajana Tommi Leppänen (PS). == Valtuustopaikat puolueittain == Vuoden 1976 vaaleista lähtien valtuustopaikat ovat kussakin vaaleissa jakautuneet seuraavasti: == Lähteet == == Aiheesta muualla == *Laukaan kunta: Kunnanvaltuusto Luokka:Suomen kunnanvaltuustot Luokka:Laukaa
Jonathan Neale

Jonathan Neale (s. 19. elokuuta 1962) on brittiläinen liikemies ja McLarenin Formula 1 -tallin toimitusjohtaja. Neale aloitti McLarenilla operatiivisena johtajana vuonna 2001. Huhtikuusta 2004 lähtien hän on toiminut tallin toimitusjohtajana. Neale valmistui Nottinghamin yliopistosta vuonna 1984 oppiaineena fysiikka. ==Lähteet== == Aiheesta muualla == * GrandPrix.com * Linkedin Luokka:Formula 1 -tallien työntekijät Luokka:Brittiläiset liikemiehet Luokka:Vuonna 1962 syntyneet Luokka:Elävät henkilöt
Hr. Ms. Piet Hein

Hr. Ms. Piet Hein tai Zr. Ms. Piet Hein voi tarkoittaa seuraavia Alankomaiden kuninkaallisen laivaston sotalaivoja: *Piet Hein (1774), linjalaiva *Piet Hein (1799), aiemmin Princess Royal *Piet Hein (1803), tykkikuunari *Piet Hein (1813), linjalaiva *Hr. Ms. Piet Hein (1894), Evertsen-luokan rannikkopanssarilaiva *Hr. Ms. Piet Hein (1927), Admiralen-luokan hävittäjä *Hr. Ms. Piet Hein (F811), Kortenaer-luokan fregatti *Hr. Ms. Piet Hein (D805), Evertsen-luokan hävittäjä entinen Britannian kuninkaallisen laivaston S-luokan hävittäjä HMS Serapis.
Hr. Ms. Kortenaer

Hr. Ms. Kortenaer tai Zr. Ms. Kortenaer voi tarkoittaa seuraavia Alankomaiden kuninkaallisen laivaston sotalaivoja: *Kortenaer (1825), linjalaiva *Kortenaer (1844), linjalaiva *Kortenaer (1883), fregatti *Zr. Ms. Kortenaer (1888), fregatti *Hr. Ms. Kortenaer (1894), Evertsen-luokan rannikkopanssarilaiva *Hr. Ms. Kortenaer (1927), Admiralen-luokan hävittäjä *Hr. Ms. Kortenaer (D804), Evertsen-luokan hävittäjä entinen Britannian kuninkaallisen laivaston S-luokan hävittäjä HMS Scorpion *Hr. Ms. Kortenaer (F807), Kortenaer-luokan fregatti.
Hr. Ms. Piet Hein (1894)

Hr. Ms. Piet Hein oli Alankomaiden kuninkaallisen laivaston Evertsen-luokan rannikkopanssarilaiva. == Valmistus == Alus tilattiin Nederlandsche Stoomboot Maatschappijilta Rotterdamista ja sen köli laskettiin vuonna 1893. Alus laskettiin vesille 16. elokuuta 1894 ja se otettiin palvelukseen 3. tammikuuta 1896. == Palvelus == Rotterdamin satamalakon aikana 11. toukokuuta 1896 asennustyöt keskeytettiin. Hr. Ms. Kortenaer partioi kaksi päivää myöhemmin Maasilla. Hr. Ms. Evertsen, Piet Hein ja poliisikuunari Argus vastaanottivat tehtävän myöhemmin. Lakon aikana 300 krenatööriä joutui valvomaan lakkoa, joka päättyi 21. toukokuuta. Alus lähti vuonna 1900 Boksarikapinan aikana Hr. Ms. Hollandin ja Hr. Ms. Koningin Wilhelmina der Nederlandenin kanssa Shanghaihin turvaamaan eurooppalaisia ja Alankomaiden etuja alueella. Piet Hein siirtyi helmikuussa 1901 Hollannin Itä-Intiaan Surabayaan. Alus poistettiin palveluksesta vuonna 1914.Gardiner 1985 s. 365 ==Lähteet== * * ===Viitteet=== Luokka:Evertsen-luokan rannikkopanssarilaivat
Keskuslieriö

Keskuslieriö on kasvin juuren keskiosassa oleva lieriömäinen rakenne, jonka sisällä juuren johtojänteet ovat. Keskuslieriön ulointa solukerrosta kutsutaan lieriöketoksi eli perisykliksi. Keskuslieriötä on juuren sisällä koko juuren matkalta aivan juuren kärkeä lukuun ottamatta. Nuorissa juurissa keskuslieriötä ympäröi useita solukerroksia paksu juuren kuori, joka on suurelta osin parenkyymisolukkoa. Juuren vanhetessa keskuslieriön ympärillä oleva kuorikerros kuluu pois ja vanhoissa juurissa keskuslieriötä on lähes koko juuren paksuudelta. Vanhoissa juurissa voi keskuslieriön ympärillä olla lieriöketon soluista muodostuneen korkkijällen tuottama korkkikuori. Luokka:Kasvianatomia
Hr. Ms. Evertsen (1894)

Hr. Ms. Evertsen oli Alankomaiden kuninkaallisen laivaston Evertsen-luokan rannikkopanssarilaiva. == Valmistus == Alus tilattiin Koninklijke Maatschappij De Scheldeltä Vlissingenistä ja sen köli laskettiin vuonna 1893. Alus laskettiin vesille 29. syyskuuta 1894 ja se otettiin palvelukseen 1. helmikuuta 1896. == Palvelus == Alus lähti 4. helmikuuta 1896 yhdessä sisaraluksensa Hr. Ms. Kortenaerin kanssa koulutuspurjehdukselle Välimerelle. Satamalakkojen aikana 11. toukokuuta alus oli Rotterdamissa. Kaksi päivää myöhemmin Hr. Ms. Kortenaer oli partiomatkalla Maasilla. Evertsen, Hr. Ms. Piet Hein ja poliisikuunari Argus vastaanottivat partiointitehtävän myöhemmin. Lakko päättyi 21. toukokuuta. Alus lähti 5. toukokuuta 1898 Den Helderistä Lissaboniin, jossa se osallistui Vasco da Gaman Intian meritien löytämisen 400-vuotis juhlallisuuksiin. Portugalin hallitsijapari tutustui vierailun aikana alukseen. Aluksen päällikönä oli 1911-1913 komentajakapteeni Jean Jacques Rambonnet, joka teki useita matkoja Pohjanmerellä. Alus poistettiin palveluksesta 1913.Gardiner 1985 s. 365 ==Lähteet== * * ===Viitteet=== Luokka:Evertsen-luokan rannikkopanssarilaivat
Endodermi (kasvitiede)

Endodermi eli sisäketto on kasvien juuren kuorikerroksen sisimmäinen solukerros, joka ympäröi juuren keskuslieriötä. Heti endodermin alla on juuressa lieriöketto eli perisykli. Juuren vanhetessa endodermi sekä kaikki sen ulkopuolella olevat juuren kuoren solukerrokset kuluvat pois, kun lieriöketon soluista erilaistunut korkkijälsi tuottaa juureen korkkikuoren. Endodermin solut ovat kiinnittyneet toisiinsa hyvin tiiviisti paksuin soluseinin, jolloin vesi ja siihen liuenneet aineet eivät pääse kulkemaan endodermikerroksen läpi solujen välisessä tilassa, vaan veden ja muiden aineiden on mentävä endodermin solujen kautta päästäkseen keskuslieriöön ja johtosolukkoon. Tämä mahdollistaa "tarkkailun" siitä, mitä aineita juuren keskuslieriöön ja sitä kautta kasvin johtosolukkoon pääsee. Jos jokin patogeeni pääsee endodermin läpi johtosolukkoon, voi se sitä kautta kulkea helposti eri kasvinosiin. Juuren endodermin solujen paksujen soluseinien muodostamaa rengasmaista rakennetta kutsutaan Casparin renkaaksi tai juovaksi. Havupuiden neulasten johtojänteen ympärillä olevaa solukerrosta kutsutaan myös endodermiksi. == Lähteet == Luokka:Kasvisolukot
Tian

Tian (天, suom. 'taivas') on perinteisessä kiinalaisessa uskonnossa ylin voima, joka hallitsee jumalia ja ihmisiä. Tian voi viitata jumaluuteen, persoonattomaan luontoon, tai molempiin. Tian ja Shangdi käsitetään usein samaksi jumaluudeksi. Alun perin Tian viittasi ilmeisesti taivaaseen ja Shangdi taivaassa asuvaan ylimpään esi-isään. Tian ja Shangdi olivat muinaisille kiinalaisille tärkeitä siksi, että niillä uskottiin olevan vaikutus klaanin hedelmällisyyteen ja satoihin. Tianille uhrasivat vain kuninkaat ja keisarit, ja hallitsijoihin viitattiin "Taivaan poikina", joiden auktoriteetti oli "Taivaan mandaatti". Tiania pidettiin moraalilain luojana. Kiinalaiset filosofit väittelivät siitä, vastasiko Tian ihmisten pyyntöihin ja palkitsi tai rankaisi ihmisiä, vai tapahtuivatko asiat vain Tianin luomien järjestyksen ja periaatteiden mukaan. ==Lähteet== Luokka:Kiinalainen mytologia
Taivas (täsmennyssivu)

Taivas voi viitata esimerkiksi seuraaviin: * taivas, avaruus sellaisena kuin se Maasta näkyy * taivas, hyvä paikka uskonnossa * Tian (suom. Taivas), perinteisen kiinalaisen uskonnon ylin voima * Taivas, mainostoimisto
Casparin rengas

Casparin rengas eli Casparin juova eli Casparyn vyö (engl. Casparian strip) on kasvin juuren endodermin solujen kautta kulkeva paksujen soluseinien rengasmainen ketju. Endodermissä oleva Casparin rengas löytyy kaikilta putkilokasveilta, ja koppisiemenisillä vastaavanlainen rakenne löytyy myös eksodermistä eli ulkoketosta. Casparin renkaan paksut soluseinät on muodostuvat täyttämällä primaarisen soluseinän huokoset ja kolot ligniinillä ja suberiinilla. Näiden lisäksi soluseinissä on erilaisia rakenneproteiineja. Casparin renkaan eli endodermin solujen välisten paksujen ja tiiviiden soluseinien ansiosta vesi ja sen mukana kulkevat aineet eivät pääse juuren keskuslieriöön ja johtosolukkoon endodermin solujen väleistä, vaan kaikkien maaperästä juuren keskuslieriöön ja johtosolukkoon kulkevien aineiden on mentävä endodermin solujen läpi. Näin kasvi voi yleisesti ottaen säädellä sekä seurata, mitä aineita ja kuinka paljon, juurista johtosolukkoon ja sitä kautta koko kasviin pääsee. Casparin rengas on saanut nimensä saksalaisen kasvitieteilijän Robert Casparyn mukaan. == Lähteet == Luokka:Kasvianatomia Luokka:Kasvifysiologia
Andrew Murdoch

Andrew Murdoch (s. 4. huhtikuuta 1978)Andrew Murdoch - Senior Performance Engineer - Williams F1 on brittiläinen Williamsin Formula 1 -tallin insinööri. Murdorch toimi Williamsilla testiryhmän datansinöörinä vuosina 2006–2007. Vuosina 2008–2009 hän toimi Kazuki Nakajiman, 2010 Nico Hülkenbergin ja 2011–2012 Pastor Maldonadon datainsinöörinä. Vuonna 2013 hän toimi Maldonadon ja 2014 Felipe Massan kisainsinöörinä. Vuodesta 2015 lähtien hän on toiminut auton suorituskyvystä vastaavana insinöörinä.Buttonin kilpainsinööri siirtyi Massalle == Ura == Testiryhmän datainsinööri Testiryhmän datainsinööri Testiryhmän datainsinööri Kaudet Talli Talli – Williams Williams Datainsinööri Datainsinööri Datainsinööri Kaudet Kuljettaja Talli – Kazuki Nakajima Williams Nico Hülkenberg Williams – Pastor Maldonado Williams Kilpailuinsinööri Kilpailuinsinööri Kilpailuinsinööri Kaudet Kuljettaja Talli Pastor Maldonado Williams Felipe Massa Williams Suorituskyvyn insinööri Suorituskyvyn insinööri Suorituskyvyn insinööri Kaudet Talli Talli – Williams Williams == Lähteet == Luokka:Formula 1 -tallien työntekijät Luokka:Brittiläiset insinöörit Luokka:Vuonna 1978 syntyneet Luokka:Elävät henkilöt
Yhtäaikaisreaktio

Yhtäaikaisreaktio on kemiallinen reaktio, jossa kaikki sidosten katkeamiset ja muodostumiset tapahtuvat yhdessä vaiheessa. Yhtäaikaisreaktioissa ei ole reaktiivisia välivaiheita toisin kuin vaiheittaisissa reaktioissa ja reaktioissa on vain yksi siirtymätila. Tyypillisiä yhtaaikaisreaktioita ovat muun muassa SN2-mekanismilla tapahtuva nukleofiilinen substituutio, E2-mekanismilla tapahtuva eliminaatioreaktio, sykloadditiot ja eräät toisiintumisreaktiot. Yhtäaikaisreaktioille on tyypillistä, että niissä ei esiinny kationisia tai anionisia välivaiheita tai radikaaleja. Näin ollen esimerkiksi liuottimen polaarisuudella tai radikaali-initiaattoreilla- tai -inhibiittoreilla ei ole vaikutusta mekanismiin eikä reaktionopeuteen. Mikäli yhtäaikaisreaktion siirtymätilan muodostumisessa vanhan sidoksen ja uuden sidoksen muodostuminen tapahtuu samalla nopeudella on kyseessä synkroninen prosessi. Mikäli tämä tapahtuu eri tahtia on yhtäaikaisreaktio asynkroninen. Esimerkiksi sykloadditiot ovat tyypillisesti synkronisia ja SN2 asynkronisia. ==Lähteet== Luokka:Kemialliset reaktiot
Avant Garden

Avant Garden on Helsingissä kesällä 2013 perustettu alternative rock -yhtye. Yhtyeen debyytti-EP The Amazing Adventures Of Space Cadet julkaistiin marraskuussa 2015, ja ensimmäinen täyspitkä albumi Avant Garden lokakuussa 2017. == Historia == Yhtye sai alkunsa Queens Of The Stone Agen konsertin jälkeen kesäkuussa 2013. Perustajajäsenet, laulaja-kitaristi Jaakko Inkinen, multi-instrumentalisti Teemu Kaipomäki ja basisti Ville Hardén tapasivat alun perin opiskellessaan Keski-Suomen Opistolla vuonna 2009. Yhtyeen nykyiseen livekokoonpanoon kuuluu kolmikon lisäksi multi-instrumentalisti Samuli Hyvönen sekä rumpali Konsta Vehkala. ==Jäsenet== *Jaakko Inkinen – laulu, kitara, etc. (2013–) *Teemu Kaipomäki – laulu, kitara, rummut, etc. (2013–) *Ville Hardén – basso, perkussiot, etc. (2013–) ==== Livemuusikot ==== *Samuli Hyvönen – kitara, koskettimet, perkussiot, etc. (2016–) *Konsta Vehkala – rummut, etc. (2017–) ==== Vierailijat ==== *Antti Vaheri (usealla julkaisulla) *Eero-Pekka Damskägg (usealla julkaisulla) *Kari Tykkyläinen (Avant Garden) *Lassi Laitinen (Avant Garden) *Rosa Nieminen (Avant Garden) ==Diskografia== ===Albumit=== *Avant Garden (2017) ===EP:t=== *The Amazing Adventures Of Space Cadet (2015) ===Singlet=== *"Apollo" (2015) *"16:18" (2015) *"Apollo (Remix)" (2016) *"While There Is Still Time" (2016) *"The Easy Way Out" (2017) ===Videot=== *"Apollo" (2015) *”From Dusk Till Dawn“ (2016) *”While There Is Still Time” (2017) *"Into The Hole" (2018) *"John Doe" (2018) == Lähteet == Luokka:Suomalaiset alternative rock -yhtyeet Luokka:Suomalaiset psykedeeliset rockyhtyeet Luokka:Stoner rock -yhtyeet Luokka:2010-luvun yhtyeet ja sooloartistit __INDEX__
Hr. Ms. Kortenaer (1927)

Hr. Ms. Kortenaer oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 24. elokuuta 1925. Alus laskettiin vesille 30. kesäkuuta 1927 ja se otettiin palvelukseen 8. syyskuuta 1928.Whitley, M. J. s. 210 == Palvelus == Merijalkaväkiosasto kuljetettiin 11. kesäkuuta 1929 aluksella Curacaoon, kun Venezuelan kapinoijat olivat hyökänneet Willemstadissa Fort Amsterdamiin 8. kesäkuuta. Alus vartioi vuonna 1940 Hr. Ms. Van Galenin kanssa viittä saksalaista rahtilaivaa. Alukset luovuttivat tehtävän 26. huhtikuuta risteilijä Hr. Ms. Javalle. Alus oli vuonna 1941 Tyynenmeren sodan alkaessa Hollannin Itä-Intiassa Surabayassa. Alus oli Badunginsalmen taistelussa 18.-20. helmikuuta 1942, jolloin se ajoi karille. Aluksen peräsin vaurioitui ja se menetti ohjattavuuden. Alus palasi Surabayaan korjattavaksi. Alus oli Jaavanmeren taistelussa 27. helmikuuta, jolloin keisarillisen Japanin laivaston risteilijä Haguro torpedoi aluksen. Britannian kuninkaallisen laivaston hävittäjä HMS Encounter pelasti merestä 113 uponneen aluksen miehistönjäsentä. Pelastetut laskettiin maihin Surabayassa. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Chase Carey

Chase Carey (s. 1954) on yhdysvaltalainen liikemies ja Formula 1 -sarjaa hallinnoivan Formula One Group -yhtiön toimitusjohtaja. Aiemmin hän toiminut News Corporation, 21st Century Fox ja DirecTV -yhtiöiden palveluksessa. Luokka:Formula 1 -taustavaikuttajat Luokka:Yhdysvaltalaiset liikemiehet Luokka:Vuonna 1954 syntyneet Luokka:Elävät henkilöt
Hr. Ms. Evertsen (1926)

Hr. Ms. Evertsen oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 5. elokuuta 1925. Alus laskettiin vesille 29. joulukuuta 1926 ja se otettiin palvelukseen 12. huhtikuuta 1928.Whitley, M. J. s. 210 == Palvelus == Alus lähti 27. syyskuuta 1928 sisaraluksensa Hr. Ms. De Ruyterin kanssa Alankomaista Hollannin Itä- Intiaan. Alukset lähtivät 29. heinäkuuta 1929 risteilijän Hr. Ms. Javan ja sukellusveneiden Hr. Ms. K II:n ja Hr. Ms. K VII:n kanssa Surabayasta Tanjung Priokiin, jossa osasto odotti Thaimaan kuninkaallista jahtia Maha Chakria ja sitä saattanutta hävittäjä Phra Ruangia. Thaimaalaisten saavuttua osasto vieraili Bangkassa, Belitungissa, Riaussa, Linggassa, Belawanilla ja Delissä sukellusveneiden lähdettyä omille teilleen. Osasto palasi 28. elokuuta Tanjung Priokiin, jossa se osallistui Alankomaiden kuningattaren Wilhelminan syntymäpäivän vuoksi järjestettyyn laivastokatselmukseen 31. elokuuta. Partiomatkalla risteilijä Hr. Ms. Sumatra ajoi 14. toukokuuta 1931 kartoittamattomalle karille Kebahoen edustalla. Risteilijä saatiin irti karilta myöhemmin Hr. Ms. Soemban ja hinaajan avustamina. Alus oli mukana osastossa, joka vieraili 13. marraskuuta 1936 Singaporessa. Ennen laivastovierailua osasto teki koulutuspurjehduksen Etelä-Kiinan merellä. Toisen maailmansodan alettua alus oli saattuetehtävissä. Se tuhoutui 1. maaliskuuta 1942 Sundasalmen taistelussa keisarillisen Japanin laivastoa vastaan. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Hr. Ms. Van Nes

Hr. Ms. Van Nes voi tarkoittaa seuraavia Alankomaiden kuninkaallisen laivaston aluksia: *Vice-Admiraal Van Nes, tykkikuunari *Zr. Ms. Aert Van Nes (1863), 4. luokan höyrypursi *Hr. Ms. Van Nes (1930), Admiralen-luokan hävittäjä *Hr. Ms. Van Nes (F805), Van Speijk -luokan fregatti *Hr. Ms. Van Nes (F833), Karel Doorman -luokan ohjusfregatti.
Hr. Ms. Van Ghent (1926)

Hr. Ms. Van Ghent oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Koninklijke Maatschappij De Scheldeltä Vlissingenistä, missä köli laskettiin 28. elokuuta 1925. Alus laskettiin vesille 23. lokakuuta 1926 nimellä Hr. Ms. De Ruyter ja otettiin palvelukseen 31. toukokuuta 1928.Whitley, M. J. s. 210 == Palvelus == Alus lähti 27. syyskuuta 1928 sisaraluksensa Hr. Ms. Evertsenin kanssa Alankomaista Hollannin Itä-Intiaan. Alukset lähtivät 29. heinäkuuta 1929 risteilijän Hr. Ms. Javan ja sukellusveneiden Hr. Ms. K II:n ja Hr. Ms. K VII:n kanssa Surabayasta Tanjung Priokiin, jossa osasto odotti Thaimaan kuninkaallista jahtia Maha Chakria ja sitä saattanutta hävittäjä Phra Ruangia. Thaimaalaisten saavuttua osasto vieraili Bangkassa, Belitungissa, Riaussa, Linggassa, Belawanilla ja Delissä sukellusveneiden lähdettyä omille teilleen. Osasto palasi 28. elokuuta Tanjung Priokiin, jossa se osallistui Alankomaiden kuningattaren Wilhelminan syntymäpäivän vuoksi järjestettyyn laivastokatselmukseen 31. elokuuta. Partiomatkalla risteilijä Hr. Ms. Sumatra ajoi 14. toukokuuta 1931 kartoittamattomalle karille Kebahoen edustalla. Risteilijä saatiin irti karilta myöhemmin Hr. Ms. Soemban ja hinaajan avustamina. Jotta aluksen nimi voitaisiin antaa vesillelasketulle kevyelle risteilijälle niin De Ruyter nimettiin 1. lokakuuta 1934 Hr. Ms. Van Ghentiksi. Vuonna 1940 alus vartioi Hr. Ms. Kortenaerin kanssa viittä saksalaista rahtialusta. Risteilijä Java vapautti hävittäjät vartiotehtävästä 26. huhtikuuta. Tyynenmeren sotatoimien alkaessa joulukuussa 1941 alus oli Hollannin Itä-Intiassa kontra-amiraali Karel Doormanin laivasto-osastossa. Alus oli mukana Yhdysvaltain laivaston kuljetusalus USAT Libertyn pelastamisessa. Alus osallistui iskuun keisarillisen Japanin laivaston Balikpapanin maihinnousuosastoa vastaan 3.-4. helmikuuta 1942. Hyökkäysosasto torjuttiin ilmahyökkäyksin. Doormanin laivasto-osasto yritti uutta iskua 15. helmikuuta, jolloin Van Ghent haaksirikkoutui ajaessaan Tjilatjapin satamaan suulla karille. Aluksen miehistö ja Hr. Ms. Banckert upottivat pahoin vaurioituneen aluksen. ==Lähteet== * * * ===Viitteet=== Luokka:Admiralen- luokan hävittäjät Luokka:Alankomaalaiset toisen maailmansodan hävittäjät
Taskutelevisio

Taskutelevisio (lyhyemmin tasku-tv) on mukana kuljetettava pienikokoinen televisiovastaanotin. Kokonsa puolesta se mahtuu usein kämmeneen, ja siitä käytetäänkin usein myös nimitystä kämmentelevisio. Taskutelevisio käyttää Suomessa yleensä DVB-T-tekniikkaa. Taskutelevision tyypillisiä virtalähteitä ovat litiumioniakku tai paristot. Jotkin taskutelevisiot toimivat myös MP3-soittimina ja DVD-soittimina. == Historia == Ensimmäiset suureen taskuun mahtuvat televisiot kehitettiin 1970-luvulla, jolloin ne käyttivät vielä kuvaputkea. 1980-luvun puolivälissä AMLCD-näyttö yleistyi taskutelevisioissa. Taskutelevision odotettiin yleistyvän Suomessa 2000-luvun alussa, mutta se ei koskaan saavuttanut suuren yleisön kiinnostusta. Nykyään myytävät taskutelevisiot käyttävät yleensä OLED-näyttöä. == Lähteet == Luokka:Televisiotekniikka
Thilo Kehrer

Thilo Kehrer (s. 21. syyskuuta 1996 Tübingen, Saksa) on saksalainen jalkapalloilija, joka pelaa puolustajana Ligue 1:n AS Monacon joukkueessa. == Ura == Jalkapallon harrastamisen Kehrer aloitti TSG Tübingenin joukkueessa. Vuodesta 2012 hän pelasi Schalken juniorijoukkueessa. Kausilla 2015–2016 hän pelasi Schalken edustusjoukkueessa, sekä seuran kakkosjoukkueessa. == Seurajoukkueura == Kehrer debytoi Bundesliigassa 6.2.2015 VfL Wolfsburgia vastaan. Schalke voitti ottelun kotonaan 3–0. Ensimmäisen maalinsa hän teki 1. huhtikuuta 2017 kotiottelussa Borussia Dortmundia vastaan. Hän teki 1–1-tasoituksen Schalkelle. Hän pelasi Schalkessa kaikkian 45 bundesliigaottelua ja kahdeksan peliä Eurooppa-liigassa. Thilo Kehrer siirtyi elokuussa 2018 PSG:n riveihin 37 miljoonan euron siirtokorvauksella. Saksalaisen sopimus oli viiden vuoden pituinen. Tulokaskaudellaan hän pelasi 27 liigaottelua, mutta toisella kaudella kärsi pitkään jalkavammasta ja pelasi vain seitsemän sarjaottelua. Kumpikin kausi päättyi PSG:n mestaruuteen. Hän voitti kaudella 2019–2020 myös Ranskan cupin, liigacupin ja supercupin. Hän pelasi täyden ajan tappiollisessa Mestarien liigan loppuottelussa. Kaudella 2020–2021 hän pelasi 24 Ranskan pääsarjaottelua ja oli voittamassa Ranskan Cupia. Seuraavalla kaudella PSG voitti liigamestaruuden ja hän teki 27 ottelussa kaksi maalia. Mestarien liigassa hän pelasi Pariisin-vuosinaan kaikkiaan 20 ottelua. Kehrer siirtyi 12 miljoonan euron siirtosummalla Englannin Valioliigan West Hamiin kesällä 2022. Avauskaudellaan hän pelasi kahdeksan ottelua West Hamin voittamassa Konferenssiliigassa. Valioliigassa hän pelasi 27 ottelua, joista 25 avauskokoonpanossa. Syyskaudella 2023 hän pelasi neljässä valioliigaottelussa vain 22 minuuttia. Eurooppa-liigassa hän pelasi viisi ottelua. Kehrer pelasi kevätkauden 2024 lainalla Ligue 1:n AS Monacossa. Pelaamissaan 15 Ranskan pääsarjaottelussa hän teki yhden maalin. Hän siirtyy Monacoon pysyvästi 11 miljoonan euron siirtosummalla kesällä 2024. == Maajoukkueura == Kehrer pelasi useissa Saksan juniorimaajoukkueissa ja teki niissä kolme maalia. Hän pelasi yhdessä ottelussa Saksan voittaessa alle 21-vuotiaiden Euroopan-mestaruuden 2017. Hän on pelannut Saksan aikuisten maajoukkueessa 27 ottelua. Ensimmäisen maaottelunsa hän pelasi Perua vastaan syyskuussa 2018. Hän pelasi ottelun Espanjaa vastaan MM-kilpailuissa 2022. Hän on pelannut seitsemän MM- ja kaksi EM-karsintaottelua. Kansojen liigassa hän on pelannut kahdeksan ottelua. == Perhe == Kehrerin isä on saksalainen ja äiti syntyperäinen burundilainen. == Lähteet == == Aiheesta muualla == * Kehrer Flashscore-sivustolla Luokka:Saksalaiset jalkapalloilijat Luokka:Elävät henkilöt Luokka:Vuonna 1996 syntyneet
Hang (soitin)

Hang on harvinainen idiofoninen lyömäsoitin. Sitä valmisti yhtiö nimeltä PANArt Hangbau AG. Hang on yhtiön rekisteröimä tavaramerkki. Harvinaisuutensa takia internetissä on myyty väärennettyjä hang-soittimia. ==Aiheesta muualla== *PANArtin verkkosivusto *Hang Library ==Lähteet== Luokka:Lyömäsoittimet
Heikki Haapala

Heikki Ensio Matias Haapala (s. 8. heinäkuuta 1942 Lapua) on suomalainen everstiluutnantti, joka toimi muun muassa Lapin ilmatorjuntarykmentin komentajana. Haapala syntyi liikemies Ensio Haapalan ja Sylvi Lillvisin perheeseen. Hänen puolisonsa vuodesta 1963 on Anna-Liisa Kujala. Haapala tuli ylioppilaaksi Kauhavan yhteiskoulusta 1960, Kadettikoulusta hän valmistui 1965 ja Sotakorkeakoulusta 1981. Haapala toimi Pohjanmaan ilmatorjuntapatteriston opetusupseerina 1965–1967, patterinpäällikkönä 1967–1968 ja aliupseerikoulun johtajana 1968–1971. Rovaniemen Ilmatorjuntapatteristossa hän oli toimistopäällikkö 1971–1975 ja Seinäjoen sotilaspiirin esikunnassa toimistoupseeri 1975–1979 ja toimistopäällikkö 1981–1985. Oulun ilmatorjuntapatteriston patteristoupseerina Haapala toimi 1985–1987 ja komentajana 1987–1989. Lapin ilmatorjuntarykmentin esikuntapäällikkönä hän toimi 1989 ja komentajana vuodesta 1990 vuoteen 1996, jolloin hän erosi vakinaisesta palveluksesta. Haapala ylennettiin vänrikiksi 1962, luutnantiksi 1965, yliluutnantiksi 1968, kapteeniksi 1971, majuriksi 1980 ja everstiluutnantiksi 1987. ==Lähteet== Luokka:Suomalaiset everstit Luokka:Vuonna 1942 syntyneet Luokka:Elävät henkilöt
Eocardia

Eocardia on sukupuuttoon kuollut jyrsijäsuku, joka eli mioseenilla Etelä- Amerikassa. Se oli kooltaan vaatimaton, noin 30 senttiä pitkä, ja muistutti ulkomuodoltaan marsua tai kapybaraa. == Lähteet == * === Viitteet === Luokka:Esihistorialliset nisäkkäät Luokka:Piikkisikamaiset jyrsijät
Home (Simply Redin albumi)

Home on Simply Redin kahdeksas studioalbumi, joka julkaistiin vuonna 2003. Se on ensimmäinen Simply Redin albumi, joka julkaistiin Mick Hucknallin omalla levy-yhtiöllä (Simplyred.com). Albumi oli maailmanlaajuinen menestys ja sisältää neljä singleä : “Sunrise”, “Fake”, “You Make Me Feel Brand New” ja “Home”. Albumi sisältää kolme cover-versioita, jotka ovat Bob Dylanin kappale “Positive 4th Street”, The Stylisticsin kappale “You Make Me Feel Brand New”, ja Dennis Brownin kappale “Money in My Pocket”. == Kappaleet == == Arvostelut == * Allmusic: Allmusic review == Lähteet == == Aiheesta muualla == *Home Simply Redin virallisella sivustolla Luokka:Vuoden 2003 albumit Luokka:Simply Redin albumit
See You Again

* See You Again, Miley Cyrusin kappale * See You Again, Wiz Khalifan kappale
Liikkuva koulu

Liikkuva koulu on kansallinen koulupäivän liikunnallistamiseen tähtäävä ohjelma. == Ohjelman tausta ja valmistelu == Ohjelman taustana voi pitää Koululaiset liikkeelle -yhteistyöverkoston esittämää kehyssuunnitelmaa koululaisen ja kouluyhteisön hyvinvoinnin edistämiseksi liikunnan avulla vuodelta 2006. Verkostossa osapuolina olivat valtion liikuntahallinto, Opetushallitus, liikuntajärjestöt (käytännössä Nuori Suomi ry) ja alan tutkimusyhteisöt. Vuonna 2008 opetusministeriö ja Nuori Suomi julkaisivat Fyysisen aktiivisuuden suosituksen kouluikäisille. Kannanotto Liikkuvan koulun toteuttamiseksi ohjelmatasoisena esitettiin Pääministeri Matti Vanhasen II hallituksen politiikkariihessä 24.2.2009.Vuotta myöhemmin julkaistiin Liikkuvaa koulua valmisteleva raportti. Ministerit Stefan Wallin, Jyri Häkämies ja Henna Virkkunen linjasivat kouluviihtyvyyden, terveyden ja kansantalouden edellyttävän koulupäivän liikunnallistamista. == Liikkuvan koulun pilottivaihe == Samana keväänä alkoi ohjelman pilottivaihe: Ensimmäiset toimet olivat opetushenkilöstön täydennyskoulutus, oppilaiden fyysisen toimintakyvyn seurantajärjestelmän kehittäminen, ohjelman työryhmän asettaminen ja päätös ensimmäisistä kokeiluavustuksista. Kokeilut käynnistyivät 20 kunnassa. Fyysisen toimintakyvyn seurantajärjestelmä FTS julkaistiin maaliskuussa 2011. Sitä puolsivat Opetushallituksen pääjohtaja Timo Lankinen, THL:n pääjohtaja Pekka Puska ja puolustusvoimien henkilöstöpäällikkö Antero Karumaa. == Pilotista ohjelmaksi == Pilotin muuttaminen ohjelmaksi oli kirjattu pääministeri Jyrki Kataisen hallituksen ohjelmaan 2011. Opetushallituksen ylijohtaja Petri Pohjonen esitti liikunnallisen aktiivisuuden perusteeksi sen yhteyden oppimiseen. Opetusministeri Jukka Gustafsson korosti liikunnan kokonaisvaltaista tärkeyttä. Kulttuuri- ja urheiluministeri Paavo Arhinmäki nosti esiin sen, että koulu tavoittaa kaikki lapset. Vuonna 2014 Opetushallitus julkaisi uudet Perusopetuksen opetussuunnitelman perusteet, joissa koulujen toimintakulttuurille esitettiin linjaus: Oppivassa yhteisössä ymmärretään fyysisen aktiivisuuden merkitys oppimiselle ja irrottaudutaan istuvasta elämäntavasta. Pääministeri Juha Sipilän hallitusohjelman perusteella Liikkuva koulu laajennettiin valtakunnalliseksi. Se nimettiin hallituksen Osaamisen ja koulutuksen kärkihankkeen 2. toimenpiteeksi, jolle on osoitettu 21 miljoonan euron kärkihankerahoitus vuosina 2016–2018. Fyysisen toimintakyvyn seurantajärjestelmä otettiin kouluissa virallisesti käyttöön 1.8.2016 nimellä Move! Maaliskuussa 2017 opetusministeri Sanni Grahn-Laasonen ilmoitti, että Valo ryn toteuttama Ilo kasvaa liikkuen -ohjelma siirretään osaksi Liikkuvaa koulua. == Liikkuva koulu nyt == Liikkuviksi kouluiksi on rekisteröitynyt valtaosa Suomen kouluista. Koulut voivat valita liikunnallistamisen tapansa itse. Tyypillisiä ovat olleet toiminnallinen oppiminen, välituntien muuttaminen aktiivisiksi ja ulkoilu myös yläkouluissa, kerhotoiminta sekä koulumatkojen aktiivisen kulkemisen edistäminen. == Lähteet == == Aiheesta muualla == Luokka:Suomen koulutus Luokka:Liikunta
Susan Athey

Susan Carleton Athey (s. 29. marraskuuta 1970 Boston, Massachusetts) on yhdysvaltalainen taloustieteilijä ja taloustieteen professori (The Economics of Technology Professor) Stanford Graduate School of Businessissa.https://people.stanford.edu/athey/sites/default/files/cv_athey.pdf Viitattu 12.4.2017 Aiemmin hän toimi professorina Harvardin yliopistossa. Athey on ensimmäinen nainen, joka on voittanut John Bates Clark -mitalin.https://www.aeaweb.org/about-aea/honors-awards/bates-clark Viitattu 12.4.2017https://www.weforum.org/agenda/authors/susan-athey Viitattu 12.4.2017 Athey on erikoistunut tutkimuksissaan muun muassa huutokauppoihin, mekanismin suunnitteluun, soveltavaan ekonometriaan ja koneoppimiseen.https://people.stanford.edu/athey/research Viitattu 12.4.2017 Atheyn puoliso on taloustieteilijä Guido Imbens. ==Lähteet== ==Aiheesta muualla== * Atheyn kotisivu * Atheyn tutkimukset IDEASissa * Athey:n tutkimukset Google Scholarissa Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Stanfordin yliopiston professorit Luokka:Harvardin yliopiston professorit Luokka:Vuonna 1970 syntyneet Luokka:Elävät henkilöt
Äänekosken kaupunginvaltuusto

Äänekosken kaupunginvaltuusto on Äänekosken kaupungin ylin päättävä toimielin. Siihen kuuluu 43 valtuutettua. Valtuuston puheenjohtajana toimii Jari Halttunen, ensimmäisenä varapuheenjohtajana Sirpa Martins, toisena varapuheenjohtajana Lauri Lax, kolmantena varapuheenjohtajana Piia Flink- Liimatainen ja neljäntenä varapuheenjohtajana Seppo Ruotsalainen. == Koostumus vaaleittain == Vaalit Paikat Paikat Paikat Paikat Paikat Paikat Paikat Paikat Paikat Äänestys- aktiivisuus Vaalit SDP Kesk. SKDL Vas. Kok. PS SKL KD Vihr. Muut Yhteensä Äänestys- aktiivisuus 1976 11 6 11 5 1 1 35 81,7 % 1980 13 6 10 4 2 35 81,4 % 1984 13 7 10 4 1 35 75,7 % 1988 12 6 10 5 2 35 72,9 % 1992 13 7 9 5 1 35 70,5 % 1996 10 10 7 3 1 4 35 57,5 % 2000 10 9 7 3 2 3 1 35 55,8 % 2004 11 8 6 5 2 3 35 57,3 % 2008 13 9 8 4 3 3 3 43 55,8 % 2012 12 8 7 4 7 3 2 43 57,9 % 2017 12 8 10 3 5 2 3 43 56,6 % 2021 11 8 8 4 8 2 2 43 51,3 % Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 Lähteet: TilastokeskusTilastokeskuksen PX-Web-tietokannat: Kuntavaalit, puolueiden kannatus, 1976-2021 , Kuntavaalit, äänestystiedot, 1976-2021 == Lähteet == Luokka:Suomen kaupunginvaltuustot Luokka:Äänekoski
Designated Survivor

Designated Survivor on yhdysvaltalainen poliittinen draamasarja, jonka loi David Guggenheim. Sarjan ensimmäinen jakso esitettiin Yhdysvalloissa 21. syyskuuta 2016. Kaksi ensimmäistä tuotantokautta esitettiin ABC- televisiokanavalla ja syyskuussa 2018 Netflix tilasi sarjalle kolmannen tuotantokauden. == Juoni == Kansakunnan tila -puheen aikana tapahtuneessa räjähdyksessä Yhdysvaltain presidentti ja kaikki hänen muut seuraajansa paitsi asuntoministeri Tom Kirkman saavat surmansa. Selviytyjäksi valittuna Kirkman nousee Yhdysvaltain presidentiksi. === Päärooleissa === == Lähteet == Luokka:2010-luvun yhdysvaltalaiset draamasarjat
Carl-Johan Slotte

Carl-Johan Waldemarsson Slotte (30. syyskuuta 1933 Hammarland – 17. helmikuuta 2017 Espoo) oli suomalainen (suomenruotsalainen) arkkitehti. Slotte valmistui arkkitehdiksi Teknillisestä korkeakoulusta vuonna 1964. Hän työskenteli Erik Kråkströmin arkkitehtitoimistossa vuosina 1959–1970, ja vuonna 1972 hän perusti André Schützin kanssa Arkkitehtitoimisto Slotte & Schützin, jota hän johti vuoteen 2011 saakka. Slotten erityisalaa olivat sakraalirakennukset. Hän suunnitteli useita kirkkoja, esimerkiksi Bromarvin kirkon (1981) ja Rantasalmen kirkon uudelleenrakennustyön (1989), Neulamäen kirkon (1993), sekä restaurointeja. Perheelleen Slotte suunnitteli yhteistyössä Pasi Hakalan ja Arto Kukkasniemen kanssa asuintalon, joka sijaitsee Espoon Haukilahdessa. Hiittisten kirkon sankarimuistomerkki on Slotten suunnittelema ja paljastettiin 16.8.1964. Slotte kuoli Espoon Aurorakodissa pitkäaikaisen sairauden murtamana helmikuussa 2017. ==Lähteet== ==Aiheesta muualla== * Wallén, Björn: Carl-Johan Slotten muistokirjoitus. Svenska folkskolans vänner. Luokka:Vuonna 1933 syntyneet Luokka:Vuonna 2017 kuolleet Luokka:Suomalaiset arkkitehdit
Palaeolagus

Palaeolagus on sukupuuttoon kuollut jäniseläinten suku, joka eli oligoseenilla Pohjois-Amerikassa. Se oli 25 senttiä pitkä ja sen luuranko oli samankaltainen kuin nykyisillä jäniksillä. Sen takajalat olivat kuitenkin hieman lyhyemmät, mikä viittaa siihen ettei se vielä ollut samanlainen juoksija kuin millaisena jänikset nykyään tunnetaan. == Lähteet == * === Viitteet === Luokka:Esihistorialliset nisäkkäät Luokka:Jäniseläimet
Kakogawa

Kakogawa () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren rannalla Kakojoen suulla prefektuurin pääkaupungin Kōben länsipuolella. Kaupungissa on 266 087 asukasta (vuonna 2017) ja sen pinta-ala on 138,48 neliökilometriä. Kakogawa on nimitetty yhdeksi Japanin erityiskaupungeista. Kakogawan kaupunki perustettiin vuonna 1950 yhdistämällä Kakogawan maaseutukaupunki ja neljä muuta kuntaa. Kaupungissa sijaitsee merkittävä Kakurin-jin buddhalainen temppeli, jonka prinssi Shōtoku perusti vuonna 589. Temppelin päähalli (1397) ja Taishidō- halli (1112) on valittu Japanin kansallisaarteiksi. Kakogawa tunnetaan myös naudanliharuoka katsumeshin syntypaikkana. Kaupunkia palvelevat JR Nishi- Nihonin Kōbe-linja (San’yō-päälinja) ja Kakogawa-linja sekä San’yō-rautateiden päälinja. Luotijunayhteys San’yō Shinkansen kulkee Kakogawan läpi, mutta sillä ei ole kaupungissa asemaa. == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Julius Sergius von Klever

Julius Sergius von Klever (31. tammikuuta 1850 Tartto – 24. joulukuuta 1924 Pietari) oli virolainen taidemaalari. Kansallisuudeltaan hän oli baltiansaksalainen. https://www.tuttartpitturasculturapoesiamusica.com/2015/02/Julius-Klever.html == Elämänvaiheita == Von Kleverin isä oli kemisti eläinlääketieteellisessä instituutissa. Poika osoitti taiteellisen lahjakkuutensa jo lapsena ja pääsi Konstantin von Kögelgenin yksityisoppilaaksi. Perusopintojensa jälkeen von Klever kirjoittautui Pietarin taideakatemiaan jossa isän toivomuksesta opiskeli aluksi arkkitehtuuria. Maisemamaalausta hänelle opetti Mihail Konstantinovitš Clodt. Tuntemattomiksi jääneiden syiden johdosta hänet erotettiin akatemiasta vuonna 1870. Vuonna 1871 von Klever piti kuitenkin ensimmäisen näyttelynsä ja alkoi saada heti töitään kaupaksi. Kreivi Stroganov osti häneltä maalauksen ja myös suuriruhtinatar Maria Nikolajevna. Tuleva tsaari Aleksanteri III kiinnostui hänen töistään ja akatemia myönsi hänelle oikeuden käyttää taiteilijan titteliä, vaikka hänen opintonsa olivat kesken. Akateemikon arvonimi hänelle myönnettiin vuonna 1878. Hän osallistui myös Venäjän paviljongin suunnitteluun Antwerpenin vuoden 1885 maailmannäyttelyä varten. Omana aikanaan von Klever oli erittäin suosittu ja hän sai paljon kunniamerkkejä ja huomionosoituksia. Hän saattoi tehdä maalauksen päivässä ja usein pohjatyön tekivät apulaiset. 1890-luvun lopulla von Kleverin akateemikkoystävä sekaantui uhkapeliin ja aiheutti skandaalin. Myös von Kleverin nimi tuli selvitysten yhteydessä esiin ja tämä aiheutti hänelle hermoromahduksen. Hermoromahduksen takia hän lopetti vähäksi aikaa maalaamisen. Päästäkseen eroon hankalasta tilanteesta hän muutti vuonna 1908 Saksaan. Saksassa hän asui perheineen vuoteen 1915 asti Neustrelizin kaupungissa. Ensimmäinen maailmansota pakotti von Kleverin palaamaan Venäjälle. Hän palasi opettamaan nyt neuvostonimen saaneeseen akatemiaan. Hänet nimitettiin "monumentaalimaalauksen osaston" johtajaksi, missä virassa työskenteli kuolemaansa asti. Von Kleverin neljästä lapsesta kolmesta tuli taiteilijoita: tytär Maria (1878–1967) oli näyttämötaiteilija, pojat Julius (1882–1942) ja Oscar (1887–1975), joista ensimmäinen opetti taideakatemiassa ja jälkimmäinen oli näyttämötaiteilija ja pukusuunnittelija. == Maalauksia == File:1876. Зима.jpg|Talvi File:1881. Деревня на острове Нарген.jpg|Nargenin kylä File:1891. Закат солнца зимой.jpg|Talvinen auringonlasku File:Ю. Ю. Клевер. К вечеру.jpg|Ilta Julius von Klever Reisigsammler 1911.jpg|Harjaksien kerääjä File:1899. Перед грозой.jpg|Ennen myrskyä File:1893. Пруд с белыми лилиями.jpg|Lummelampi File:1910. Пурга надвигается.jpg|Ennen salamointia File:Drecheluki Country Estate by Julius von Klever (1901).jpg|Drechelukin kartano == Lähteet == == Aiheesta muualla == * http://www.artnet.com/artists/yuliu-yulevich-julius-klever/ * https://digikogu.ekm.ee * Valeri Zhiglov, Художник Ю. Ю. Клевер (1850 – 1924), Litres, 2016 ISBN 5-04-003225-0 Luokka:Virolaiset taidemaalarit Luokka:Baltiansaksalaiset Luokka:Virolaiset taiteilijat Luokka:Vuonna 1850 syntyneet Luokka:Vuonna 1924 kuolleet
Uusi maailma

pienoiskuva|Sebastian Münsterin kartta uudesta maailmasta, julkaistu ensimmäistä kertaa vuonna 1540. Uusi maailma on yksi monista nimityksistä Maan läntiselle pallonpuoliskolle, erityisesti Amerikan mantereelle. Mukaan luetaan myös lähisaaristot, kuten Karibia ja Bermuda. Nimitys on peräisin 1500-luvun alkupuolelta. Löytöretkeilijöiden rantautuminen Amerikkaan 1400−1500-lukujen taitteessa laajensi eurooppalaisten maantieteilijöiden horisonttia suuresti, sillä ennen Amerikan löytymistä he uskoivat maailman koostuvan Afro- Euraasiasta eli Afrikasta, Euroopasta ja Aasiasta, joista voidaan käyttää uuden maailman vastinparina nimitystä vanha maailma. Uuden maailman käsitteen keksi firenzeläinen löytöretkeilijä Amerigo Vespucci. Amerikan mantereesta käytettiin myös nimitystä ”Maailman neljäs osa”.Davidson, M. H.: Columbus Then and Now: A Life Re-examined, s. 417. Norman: University of Oklahoma Press, 1997. == Lähteet == == Aiheesta muualla == Luokka:Amerikka Luokka:Etelämanner Luokka:Ihmismaantiede Luokka:Oseania